# இசுடுடியோ கிப்ளி



**இசுடுடியோ கிப்லி** (*Studio Ghibli*) எனும் கிப்லி ஒளிப்பட நிலைய தொழிலிணையம் என்பது சப்பானில் தோக்கியோவின் கோகானியை தளமாகக் கொண்ட ஒரு சப்பானிய அசைவூட்டப் பட நிறுவனம் ஆகும். இது அசைவூட்டப் படத் துறையில் வலுவான பங்களிப்பினைக் கொண்டுள்ளது. இந்நிறுவனம் குறும்படங்கள், தொலைக்காட்சி விளம்பரங்கள், தொலைக்காட்சி திரைப்படங்கள் போன்ற பல்வேறு ஊடகங்களை உள்ளடக்கி தன் செயல்பாடுகளை விரிவுபடுத்தியுள்ளது. இவர்களின் படைப்புகள் பார்வையாளர்களிடையே நல்ல வரவேற்பைப் பெற்றுள்ளன. மேலும் பல விருதுகளுடன் அங்கீகரிக்கப்பட்டுள்ளது. இவர்களின் சின்னம் மிகவும் அடையாளம் காணக்கூடிய சின்னம் ஆகும். 1988ஆம் ஆண்டு வெளியான *மை நெய்பர் டோட்ட ரோ* திரைப்படத்தின் *டோட்டோரோ* என்ற கதாபாத்திரமான, ராக்கூன் நாய்களால் (*டானுகி* மற்றும் பூனைகள்) ஈர்க்கப்பட்ட ஒரு மாபெரும் ஆவி. இந்நிறுவனத் தயாரிப்பில் அதிக வசூல் செய்த படங்களில் *பிரின்சசு மோனோனோகி* (1997) *ஸ்பிரிட்டட் அவே* (2001) *அவுல்சு மூவிங் கேசில்* (2004) *போனியோ* (2008), *தி பாய் அண்ட் தி ஹெரான்* (2023) ஆகியவை அடங்கும். *இசுடுடியோ கிப்லி* சூன் 15,1985 அன்று இயக்குநர்கள் ஹயாவோ மியாசாகி, இசாவோ தகாஹட்டா, தயாரிப்பாளர்-தோஷியோ சுசுகி ஆகியோரால் டாப்கிராஃப்ட்டின் சொத்துக்களை வாங்கிய பிறகு நிறுவப்பட்டது.  

இந்நிறுவனத்தின் நான்கு படங்கள் அதிக வசூல் செய்த பத்து சப்பானியத் திரைப்படங்களில் அடங்கும். இதில் *இசுபிரிட்டட் அவே* மூன்றாவது இடத்தில் உள்ளது. இது சப்பானில் 31.68 பில்லியன் யென் மதிப்பினையும் உலகளவில் 380 மில்லியன் அமெரிக்க டாலர்களுக்கு மேல் வசூலித்தது. இந்நிறுவன மூன்று படங்கள் *அனிமேஜ் கிராண்ட் பிரிக்சு* விருதை வென்றுள்ளன. நான்கு படங்கள் ஆண்டின் அசைவூட்ட பிரிவில் சப்பான் அகாதமி பரிசை வென்றுள்ளன. மேலும் ஏழு படங்கள் அகாதமி விருதுக்கான பரிந்துரைகளைப் பெற்றுள்ளன. *ஸ்பிரிட்டட் அவே* 2002-ஆம் ஆண்டு *கோல்டன் பியர்* விருதையும், சிறந்த அசைவூட்டத் திரைப்படத்திற்கான 2003-ஆம் ஆண்டு அகாதமி விருதையும் வென்றது. *தி பாய் அண்ட் தி கெரான் திரைப்படம்* 2024-ஆம் ஆண்டுக்கான சிறந்த அசைவூட்டத் திரைப்படத்திற்கான கோல்டன் குளோப் விருதையும், சிறந்த அசைவூட்டத் திரைப்படத்திற்கான பாஃப்டா விருதையும், 2024-ஆம் ஆண்டுக்கான சிறந்த அசைவூட்டத் திரைப்படத்திற்கான அகாதமி விருதையும் வென்றது.  

## பெயர்
"கிப்லி" என்ற பெயர் மியாசாகி என்பவரால் இத்தாலிய பெயர்ச்சொல்லான -லிருந்து தேர்ந்தெடுக்கப்பட்டது. (ஆங்கிலத்திலும் பயன்படுத்தப்படுகிறது). இத்தாலியின் சகாரா சாரணர் வானூர்தி கப்ரோனி சிஏ. 309-இன் புனைபெயர். இது சூடான பாலைவனக் காற்றிற்கான லிபிய அரபு பெயரின் இத்தாலியமாக்கலிலிருந்து பெறப்பட்டது . வானூர்தி மீதான இவரது ஆர்வம், இந்த ஒளிப்பட நிறுவனம் "அசைவூட்டத் துறையில் ஒரு புதிய காற்றை வீசும்" என்ற எண்ணத்திற்காகவும் மியாசாகியால் இந்தப் பெயர் தேர்ந்தெடுக்கப்பட்டது.  

## வரலாறு

### டோகுமா சோட்டன் சகாப்தம்

சூன் 15, 1985-இல் நிறுவப்பட்ட *இசுடுடியோ கிப்லி*, நிறுவனம் இயக்குநர்களான ஹயாவோ மியாசாகி,இசாவோ தகாஹாட்டா, தயாரிப்பாளர் தோஷியோ சுசுகி ஆகியோரால் துவங்கப்பட்டது. மியாசாகி, தகாஹாட்டா ஏற்கனவே சப்பானியத் திரைப்படம், தொலைக்காட்சி அசைவூட்டப் படத் தயாரிப்புகளில் நீண்ட கால அனுபவத்தினைக் கொண்டிருந்தனர். மேலும் 1968-ஆம் ஆண்டில் *தி கிரேட் அட்வென்ச்சர் ஆஃப் ஹோரஸ், பிரின்ஸ் ஆஃப் தி சன்* மற்றும் *பாண்டா!* ஆகியவற்றில் ஒன்றாகப் பணியாற்றினர். *கோ பாண்டா!* 1972 மற்றும் 1973-ஆம் ஆண்டுகளில் வெளியான படங்கள். சுசுகி டோகுமா ஷோட்டனின் *அனிமேஜ்* மங்கா இதழில் ஆசிரியராக இருந்தார்.  

1984ஆம் ஆண்டு வெளியான *நௌசிகா ஆஃப் தி வேலி ஆஃப் தி விண்ட்* திரைப்படத்தின் வெற்றிக்குப் பிறகு இந்த நிறுவனம் நிறுவப்பட்டது. சுசுகி படத்தின் தயாரிப்புக் குழுவில் ஒரு பகுதியாக இருந்தார். மேலும் மியாசாகியுடன் இணைந்து *இசுடுடியோ கிப்லியை* நிறுவினார், இவர் தகாகாட்டாவையும் தங்களுடன் சேர அழைத்தார்.  

இந்த நிறுவனம் மியாசாகியின் படங்களை முதன்மையாகத் தயாரித்துள்ளது. இரண்டாவது மிகச் சிறந்த இயக்குநர் தகாகாட்டா (குறிப்பாக *கிரேவ் ஆஃப் தி ஃபயர்ஃபிளைஸ்* மூலம்) ஆவார். *இசுடுடியோ கிப்லியுடன்* பணியாற்றிய பிற இயக்குநர்களில் யோஷிஃபுமி கோண்டோ, ஹிரோயுகி மோரிடா, கோரோ மியாசாகி மற்றும் ஹிரோமாசா யோனேபயாஷி ஆகியோர் அடங்குவர். மியாசாகியின் பெரும்பாலான *இசுடுடியோ கிப்லி* படங்களுக்கு இசையமைப்பாளர் ஜோ ஹிசைஷி ஒலிப்பதிவுகளைச் செய்துள்ளார். இவர்களின் *அனிம் கிளாசிக்சு ஜெட்டாய்*, பிரையன் கேம்ப் மற்றும் ஜூலி டேவிசு ஆகியோர் மிச்சியோ யசுதாவை "இசுடுடியோ கிப்லியின் அசாதாரண வடிவமைப்பு மற்றும் தயாரிப்புக் குழுவின் முக்கிய தூணாக" குறிப்பிட்டனர். முன்னர் இந்த நிறுவனம் தோக்கியோவின் முசாஷினோவின் கிச்சிஜோஜியில் அமைந்திருந்தது.  

ஆகத்து 1996-இல், தி வால்ட் டிஸ்னி நிறுவனமும் டோகுமா சோட்டனும் ஒரு கூட்டாண்மையை ஏற்படுத்தினர். இதன் மூலம் டோகுமா சோட்டனின் *இசுடுடியோ கிப்லி* அசைவூட்டப் படங்களுக்கான ஒரே சர்வதேச வழங்குநர்களாக வால்ட் டிஸ்னி ஸ்டுடியோஸ் இருந்தது. இந்த ஒப்பந்தத்தின் கீழ், ஒளிப்பட நிறுவனத்தின் தயாரிப்புச் செலவுகளில் 10% நிதியளிக்க டிஸ்னி ஒப்புக்கொண்டது. அப்போதிருந்து, *இசுடுடியோ* *கிப்லியில்* மியாசாகியின் மேற்கூறிய மூன்று படங்களும், ஸ்ட்ரீம்லைன் படத்தயாரிப்பாளர்களால் முன்னர் ஒலிகோப்பு செய்யப்பட்டவை. இவை டிஸ்னியால் மறு ஒலிக்கோப்பு செய்யப்பட்டுள்ளன. சூன் 1, 1997 அன்று, டோகுமா சோட்டன் வெளியீடு, இசுடுடியோ கிப்லி, டோகுமா சோட்டன் இடைநிலை மென்பொருள், டோகுமா பன்னாடு ஆகிய நிறுவனங்களை ஒரே இடத்தின் கொண்டுவந்து இந்நிறுவன ஊடகச் செயல்பாடுகளை ஒருங்கிணைத்தார்.  

பல ஆண்டுகளாக, இசுடுடியோ கிப்லிக்கும் *அனிமேஜ்* பத்திரிகைக்கும் இடையே நெருங்கிய உறவு இருந்து வருகிறது. இது "கிப்லி குறிப்புகள்" என்ற தலைப்பில் இசுடுடியோ மற்றும் அதன் உறுப்பினர்கள் பற்றிய பிரத்தியேகக் கட்டுரைகளைத் தொடர்ந்து வெளியிடுகிறது. கிப்லியின் படங்களின் கலைப்படைப்புகள் மற்றும் பிற படைப்புகள் பத்திரிகையின் அட்டைப்படத்தில் அடிக்கடி இடம்பெறும். சேகோ கிமுரோவின் நாவலான *உமி கா கிக்கோரு* இதழில் தொடராக வெளியிடப்பட்டது. பின்னர் இசுடுடியோ கிப்லியின் முதல் அசைவூட்டத் திரைப்படமான *ஓஷன் வேவ்சு* தொலைக்காட்சிக்காகத் தழுவி எடுக்கப்பட்டது. இதை டோமோமி மோச்சிசுகி இயக்கியிருந்தார்.  

அக்டோபர் 2001-இல், தோக்கியோவின் மிடாகாவில் கிப்லி அருங்காட்சியகம் திறக்கப்பட்டது. இது இசுடுடியோ கிப்லி படங்களை அடிப்படையாகக் கொண்ட கண்காட்சிகளைக் கொண்டுள்ளது. வேறு எங்கும் கிடைக்காத பல குறும்பட இசுடுடியோ கிப்லி படங்கள் உட்பட அசைவூட்டப் படங்களை இங்குக் காணலாம்.  

அமெரிக்காவில் *வாரியர்ஸ் ஆஃப் தி விண்ட்* என்ற பெயரில் வெளியிடுவதற்காக *நௌசிகா ஆஃப் தி வேலி* *ஆஃப் தி விண்ட்* பெரிதும் தொகுக்கப்படாததால் வெளிநாடுகளில் தங்கள் படங்களுக்கு உரிமம் வழங்குவதில் இந்த நிறுவனத்திற்குக் கடுமையான "தொகுத்தல் பணி இல்லை" கொள்கைக்காகவும் அறியப்படுகிறது.  

### சுதந்திர சகாப்தம்
1999 மற்றும் 2005-க்கு இடையில், இசுடுடியோ கிப்லி டோகுமா ஷோட்டனின் துணை நிறுவனமாக இருந்தது. இருப்பினும், இந்தக் கூட்டாண்மை ஏப்ரல் 2005-இல் முடிவுக்கு வந்தது, இசுடுடியோ கிப்லி டோகுமா ஷோட்டனிலிருந்து பிரிக்கப்பட்டு, இடமாற்றம் செய்யப்பட்ட தலைமையகத்துடன் ஒரு தனியார் நிறுவனமாக மீண்டும் நிறுவப்பட்டது.  

பிப்ரவரி 1, 2008 அன்று, டோஷியோ சுசுகி 2005 முதல் வகித்து வந்த இடுடியோ கிப்லி தலைவர் பதவியிலிருந்து விலகினார். மேலும் கோஜி ஹோஷினோ (வால்ட் டிஸ்னி சப்பானின் முன்னாள் தலைவர்) பொறுப்பேற்றார். தன்னுடைய ஊழியர்களிடமிருந்து திரைப்படங்களை மேம்படுத்தக் கோருவதற்குப் பதிலாக, ஒரு தயாரிப்பாளராகத் தானே திரைப்படங்களை மேம்படுத்த விரும்புவதாக சுசுகி கூறினார். 1996 முதல் இசுடுடியோ கிப்லியின் காணொளிகளை விற்பனை செய்வதற்கு ஹோஷினோ உதவி செய்து வருவதாலும், அமெரிக்காவில் *இளவரசி மோனோனோக்* திரைப்படத்தை வெளியிடுவதற்கும் உதவியதாலும், சுசுகி தலைமைப் பொறுப்பை ஹோஷினோவிடம் ஒப்படைக்க முடிவு செய்தார். சுசுகி இன்னும் நிறுவனத்தின் இயக்குநர்கள் குழுவில் பணியாற்றுகிறார்.